2003 йылдың апрелендә Ростов өлкәһе губернаторы ҡарары менән Ростов өлкә картина галереяһы «Волгодонск сәнғәт музейы» тип үҙгәртелә. 2003 йылдан алып музей Ростов өлкәһе дәүләт милкенә тапшырылғас, музей фондтарын комплектлау ғилми нигеҙҙә ҡорола, смета буйынса һәм шулай уҡ «Дон мәҙәниәте» өлкә прораммаһы буйынса ла музейға әйберҙәр һатып алыу өсөн аҡса бүленә. Ошо ваҡыттан башлап музей фонды предметтар менән күберәк тулыландырыла. 2003 йылдан 2008 йылға тиклемге осорҙа музейҙың төп фондына 2782 музей экспонаты индерелә, музей коллекцияһы 3189 берәмеккә етә. Ярҙамсы фондтаxa0— 3150 һаҡлау берәмеге тора. Рәсәй рәссамдары союзы Ростов бүлексәһе һәм эксперт фонд-һатып алыу комиссияһы хеҙмәттәшлеге нигеҙендә 2004 йылда музейға юғары сифатлы сәнғәт әйберҙәре тулыландырыла.